Polaganjem vijenca na rodnu kuću pjesnika Dobriše Cesarića u Požegi, na njegov rođendan, 10. siječnja učitelji i učenici požeške OŠ "Dobriša Cesarić", nastavljaju dugu tradiciju obilježavanja već 12. godinu. Polaganjem vijenca ujedno započinje i školski projekt „Cesarić u Cesariću“ kroz koji svake godine slave i obilježavaju Cesarićevu poeziju, ali kroz razne teme koje se protežu kroz njegove stihove. ovogodišnja tema je „Glazba i poezija“ a partner u projektu je Glazbena škola Požega.

*Učenici i učitelji OŠ "Dobriša Cesarić" ne odustaju od projekta „Cesarić u Cesariću“ i već tradicionalno okupimo se 10. siječnja, na dan kada je veliki hrvatski pjesnik rođen, stavljamo vijena na spomen ploču na njegovu rodnu kuću. Ovim činom počinju Dani Dobriše Cesarića u našoj školi a završna prezentacija bit će 27. siječnja u 18 sati u dvorani Glazbene škole Požega, koja nam je ove godine partner u projektu. Slijedećih dana u našoj školi očekuje nas niz aktivnosti, radionica i događanja, uz redovnu nastavu i izvan nastavne aktivnosti* – istakla je ravnateljica škole Zvjezdana Krip.